অসমৰ বিভিন্ন দিটে'নচন কেম্পত বন্দী হৈ থকা ৫২ গৰাকী বাংলাদেশী নাগৰিকৰ বিতাৰণৰ বাবে ভ্ৰমণৰ যাৱতীয় নথি-পত্ৰ প্ৰেৰণ কৰিছে ঢাকাই।
অসমত বন্দী হৈ থকা লোককেইজন বাংলাদেশী নাগৰিক বুলি পতিয়ন যোৱাৰ পিছতে ভাৰতৰ গৃ্হ মন্ত্ৰ্যালয়ক তেওঁলোকৰ যাৱতীয় নথি-পত্ৰ যোগানৰ সিদ্ধান্ত লয় বাংলাদেশে।
"হয়, আমি বাংলাদেশ চৰকাৰৰ পৰা বাৰ্তা লাভ কৰিছো আৰু সেই মতে আমি অসম চৰকাৰক প্ৰয়োজনীয় ব্যৱস্থা লোৱাৰ বাবে নিৰ্দেশ দিছো," গৃ্হ মন্ত্ৰ্যালয়ৰ সূত্ৰত প্ৰকাশ।
এইসকল বিদেশীক বিতাৰণৰ বল এতিয়া অসম চৰকাৰৰ ক'ৰ্টত। অসম চৰকাৰেই বিতাৰণৰ বাবে ব্যৱস্থা গ্ৰহণ কৰিব পাৰে।
ৰিপুন বৰাৰ এক প্ৰশ্নৰ উত্তৰত ৰাজ্যসভাত ২৫ জুলাইতো এই কথা জনাইছিল কেন্দ্ৰীয় গৃ্হ ৰাজ্য মন্ত্ৰী কিৰেন ৰিজিজুৱে।
কেন্দ্ৰীয় গৃহ ৰাজ্য মন্ত্ৰীগৰাকীয়ে লগতে জনাইছিল যে চৰকাৰী তথ্য অনুসৰি ২০১৬-১৭ চনত অসমৰ বিভিন্ন ডিটেনচন কেম্পৰ পৰা ৩৯গৰাকী বাংলাদেশী নাগৰিকক বিতাৰণ কৰা হৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
